# Γαζή Αχμέτ Εβρενός

### Από τη Βικιπαίδεια, την ελεύθερη εγκυκλοπαίδεια

Ο Γαζή Αχμέτ Εβρενός (Gazi Evrenos Bey) (Gazi Evrenos Beg ή Hadji Gazi Evrenos) (1288- 17 Νοεμβρίου 1417) γεννήθηκε στο Balıkesir της Τουρκίας. Ήταν απόγονος της γνωστής οικογένειας Τουρκομάνων Evrenosoğulları (Evrenosogullari), η οποία αρχικά υπηρετούσε τους Βυζαντινούς στο διάστημα μεταξύ 1302 και 1361. Μετά την κατάκτηση της περιοχής από τον Orhan Gazi, ο Εβρενός εξωμότησε και άρχισε να υπηρετεί τους Οθωμανούς. Η οικογένειά του απετέλεσε μία από τις τέσσερις μεγάλες οικογένειες Οθωμανών πολεμάρχων. Οι άλλες τρεις οικογένειες ήταν η Mihaloğulları (Mihailogullari), η Malkoçoğulları (Malkocogullari) και η Turahanoğulları (Turahanogullari ή Turhanogullari).

Το πραγματικό του όνομα ήταν Evren, αλλά μεταξύ των ελληνικών πληθυσμών ήταν γνωστός ως Εβρενός. Οδήγησε τον Οθωμανικό στρατό, μαζί με τον Süleyman Paşa (Pasha), γιο του Orhan Gazi, και κατέκτησε τη Θράκη, τη Μακεδονία, τη Ρούμελη και τα Βαλκάνια.

Ως στρατηγός του Τουρκικού στράτου, ο Γαζή Εβρενός Μπέη, το 1385 εγκατέστησε το στρατό του στην πόλη των Γιαννιτσών για να εξορμεί κατά των βυζαντινών και των άλλων ηγεμόνων στη Βλαχία και στην Πελοπόννησο. Εκεί συνάντησε εναν ήδη οργανωμένο οικισμό τον οποίο και κατέλαβε. Η Τουρκική φάση της πόλης των Γιανιτσών ξεκινά και σφραγίζεται από την προσωπικότητα του Γαζή Εβρενός Μπέη. Το γεγονός οτι ετάφη στην πόλη των Γιαννιτσών (Μαυσωλείο Γαζή Εβρενός) θα την καταστήσει ως ιερή πόλη των Τούρκων και τόπο προσκυνήματος πράγμα που εξηγεί ίσως και το πείσμα με το οποίο οι Τούρκοι τα υπερασπίστηκαν στους Βαλκανικούς πολέμους το 1912.

Ο Γαζή Εβρενός Μπέη πέθανε σε ηλικία 129 ετών. Το μαυσωλείο του υπάρχει ακόμη άθικτο και είχε αποκατασταθεί κατά το 19ο αιώνα. Κατά τη διάρκεια της ζωής του υπηρέτησε ως στρατιωτικός διοικητής, σε τέσσερις Οθωμανούς Σουλτάνους: Orhan I, Murad I, Beyazid I και Mehmed I. Οι υπηρεσίες του αμείφθηκαν με πλούσιες δωρεές, κυρίως με αχανή κτήματα στη Μακεδονία και στη Βουλγαρία.

Το 2006, κατά τη διάρκεια εργασιών αναστήλωσης του Μαυσωλείου του Γαζί Εβρενός το οποίο χρονολογείται στο 1417 (ένα από τα πιο αξιόλογα οθωμανικά μνημεία των Γιαννιτσών), βρέθηκε ένας ανθρώπινος σκελετός που εικάζεται ότι μπορεί να ανήκει στον Οθωμανό στρατηλάτη.

Ανακτήθηκε από "http://el.wikipedia.org../../../%CE%B3/%CE%B1/%CE%B6/%CE%93%CE%B1%CE%B6%CE%AE_%CE%91%CF%87%CE%BC%CE%AD%CF%84_%CE%95%CE%B2%CF%81%CE%B5%CE%BD%CF%8C%CF%82_e8e6.html"

Κατηγορίες: Οθωμανική αυτοκρατορία | Γεννήσεις το 1298 | Θάνατοι το 1417

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Български
- English
- Türkçe